JohanHeinsen/ENO huggingface dataset:
Ribe Stifts Adresseaviser, 1846-08-14
Fra Kiel hedder det i Dannev. dat. 7. August: Hvilken Grad Tøilesløsheden her har naaet, vil De erfare af hvad her igaar tildrog sig. - Da de Deputerede i Jtzeho, for at vise deres patriotiske Sindelag, vare gaaede fra hinanden og de fra Kiel vare vendte tilbage hertil, vilde det Kieler Borgerskab naturligviis yttre sin Erkjendtlighed for denne deres Heltegierning og bragte dem derfor igaar Aftes, under Jllumination og fuld Musik, Hoch's, som bleve besvarede med Taler af de Deputerede. Uagtet man nu skulde have troet, at Politiet maatte forbyde en saadan Demonstration for at ære dem, hvis Færd den kongelige Kommissarius havde erklæret for ulovlig, saa var dette dog ingenlunde Tilfældet; ja det forhindrede ikke engang, at den i de Deputeredes Taler meget omtalte Gesetsmassigtet, og deutscheGesinnung, viste sig i, at den Toget omgivende Pøbelmasse slog Ruderne ind i adskillige ikke illuminerede Huse, navnlig hos Professor Paulsen, der, som bekjendt ikke hylder de herskende slesvigholsteenske Anskuelser.
Ribe Stifts Adresseaviser, 1846-08-14
Man erfarer i dette Øieblik, – skrives fra Kiel under 7. ds. – at istedetfor de fra Stænderforsamlingen i Jtzeho hjemvendte 37 Deputerede ere deres Suppleanter indkaldte til den 15. August i Jtzeh og Disse Suppleanter udgjøre, om vi huske ret, 20, men om ogsaa de indfinde sig alle, og Kongen udnævner nye Medlemmer for de udtraadte 5, saa er det dog ikke muligt, at Stænderforsamlingen kan fatte nogen Beslutning, fordi 3/4 af Stænderforsamlingens Medlemmer skal, ifølge § 62 i Anordningen af 15. Mai 1834, være tilstede for at fatte gyldige Beslutninger. Men hele Antallet af den holsteenske Stænderforsamlings Medlemmer er, som bekjendt, 48, Trefjerdedele er altsaa 36, men flere end 31 høist 32 Medlemmer vil Regjeringen under de allergunstigste Omstændigheder ikke formaae at bringe sammen. (K. Corr.)
Ribe Stifts Adresseaviser, 1846-08-14
Flensb. Zeit. mener, at da der kun befinder sig een Advocat blandt den holsteenske Stænderforsamlings nu indkaldte Suppleanter, haaber man, at Forhandlingerne, forudsat at Forsamlingen bliver fuldtallig, ville antage en roligere og meere maadeholden Karakter. – Amtmand Brockdorff i Neumünster skal være suspenderet fra sit Embede, og det hedder, at Advokat Beseler vil blive sat under Generalfiskalens Tiltale, samt at en Deel af de værste Slesvig=Holstenere skulle jages ud af Landet, hvilket dog desværre næppe vil skee.
Ribe Stifts Adresseaviser, 1846-08-14
De almindelige Landmilicesessioner i det fyenske District for 1847 afholdes saaledes: i Faaborg førstk. 15., 16., 17 og 19. Septbr.; i Rudkjøbing 21., 22 og 23. Septbr.; i Svendborg 25, 26, 28, 29 og 30. Septbr.; i Nyborg 2, 3 og 5. Octbr., i Kjerteminde 6, og 7. Octbr.; i Odense 9, 10., 12.13, 14., 15., 16., 17 og 19. Octbr.; i Bogense 21 og 22. Octbr.; i Middelfart 24, 26 og 27. Octbr.; i Assens 29. 30, og 31. Octbr. - Landmilicesessionen for andet jydske District for Aaret 1817 afholdes paa efternævnte Steder og Dage: i Greenaa 15, 16, og 17. Septbr.; i Ebeltoft 18. 19 og 20. Septbr.; i Thorsager 22 og 23. Septbr., i Fjerritslev 27. og 29. Septbr., i Thisted 1., 2, 3 og 4. Octbr.; i Nykjøbing paa Morso 6, 7, 8 og 9. Octbr., i Vestervig Thinghuus 11., 13 og 14. Ocbr.; i Lemvig 16., 17, og 18. Octbr.; i Ringkjøbing 20., 21., 22, 23, 24 og 25. Octbr.; i Holstebro 27, 28, 29, 30 og 31. Octbr. samt l. og 3 November, i Randers 6., 7., S., 10., 11., 12, 13 og 14. November.
Ribe Stifts Adresseaviser, 1846-08-14
Kjøbenhavns Børs-Kours, den 11. August. Hamborger Banco a vista 200 pCt. Bank-Disconto 4 pCt. Disconto paa Vexler paa Hamborg 4 1/2 pCt. 4 pCt. Kongl. Obligationer 104 1/2 a 103 Rbd. - Nationalbankactier 1777 1/2 Rbd.
Ribe Stifts Adresseaviser, 1846-08-14
Hamborgs Børs-Kours den 11 August. Slesvig=Holst. Species 1 pCt. Avance mod Banco. Dansk grov Kour. 24 3/4; Skillings-Stkr. 25 1/2 a 25 3/4 pCt. slettere end Banco. - Louisd. og Frd. 13. Mk. 14 1/2 s.; Slesvig=Holst. Species a 60 sk. Kr. 124 3/5, Nye 2/3 a 31 s. 125,5, Preussiske Dalere a 40 sk. 125 1/6 Mark Kour. for 100 Mk. Bco.
Ribe Stifts Adresseaviser, 1846-08-14
Ved Tallottoriets 1393. Trækning i Kbhvn, udkom: No. 57. 48. 72. 9. 12.
Ribe Stifts Adresseaviser, 1846-08-14
Ribe. 10de S. efter Trinit. d. 16. Aug., prædiker i Domkirken til Høimesse Hr. Stiftsprovst Dangaard. – J St. Cathrine Kirke prædiker Hr. Pastor de Thurah.
Ribe Stifts Adresseaviser, 1846-08-14
Bekjendtgjørelser. At min kjære Svoger, Kammerraad, Landinspecteur Hyldgaard, igaar hensov ved en blid og rolig Død, efter et daadrigt Liv af noget over 77 Aar, det bekjendtgjøres herved for fraværende Slægt og Venner. p. t. paa Lindberggaard den 7. August 1846. Fløe.
Ribe Stifts Adresseaviser, 1846-08-14
Musicalske Jnstrumenter. Pianoforter af Marschal og Hornung, Violiner, Violonceller, Contra Basser, Guitarer, Fløiter, Clarinetter, Bassuner, Klaphorn, Valdhorn, Ventil Trompeter, Posttrompeter, Cornetter, Bombardon, Tubaer, Harper, Trommer, Triangler og tyrkiske Bækkener, m. M. til Musikhandelen henhørende, erholdes paa Bestilling til særdeles billige Priser i Randers hos N. Schmidt.
Ribe Stifts Adresseaviser, 1846-08-14
Jfølge vedkommende Forligs og Udlægshavers Forlangende blive de af Anders Nielsens Enke her i Byen hidtil eiede 2de østerste Fag Huus af Stedet Nr. 377 i denne Byes Tange Gade med tilhørende Andeel af Udskiftningsjorderne i Lodden Nr. 8 i Sønderfoerte og Nr. 3 paa nye Hede samt Trykt i Ribe hos Chr. sal. Hyphoff. tilliggende Havejord bortsolgte ved en eneste Auction, der afholdes i Stedet selv Løverdagen den 29. August næstkommende Formiddag Klokken 9, hvor Conditionerne ville blive bekjendtgjorte. Lysthavende indbydes. Ribe den 12. August 1846. Stricker.
Ribe Stifts Adresseaviser, 1846-08-14
Auctions-Placat. At Enkefrue Generalinde v. Michaelsen formedelst Bortreise, Tirsdagen den 18. dennes om Formiddag Kl. 10 præcise, i hendes Boepæl heri Varde ved offentlig Auction lader bortsælge saagodtsom sit hele smukke og gode Jndboe, bestaaende af Mahognie- og andre Meubler, hvoriblandt Sophaer, Borde, Stole, Speile, en Chiffonniere, saaog Skilderier, en stor Grubekjeddel m. m. m., bekjendtgjøres herved. Varde d. 11. Aug. 1846. T. Qvistgaard.
Ribe Stifts Adresseaviser, 1846-08-14
At Boet efter Kirkesanger og Skolelærer Christen Jacobsen Brøndums Enke Mette Kirstin Sørensdatter af Alminde foretages til Slutning her paa Contoiret Fredagen den 11. September førstkommende om Formiddagen Kl. 9, bliver overeensstemmende med Pl. 21 April 1824 herved bekjendtgjort til Efterretning for Boets Arvinger og Creditorer. Herredscontoiret i Kolding den 12. August 1846. C. W. Qvistgaard.
Ribe Stifts Adresseaviser, 1846-08-14
Ved Proklama af Dags Dato, som snarest mueligt vil blive læst ved vedkommende Over- og Underret, ere Creditorerne i Boet efter afgangne Kammerraad og Landinspecteur Christian Hyldgaard af Lindberggaard og forhen afgangne Hustrue Anne Magrethe Esmann, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer under det Tab af samme som Pl. 26. Marts 1790 bestemmer; hvilket herved endvidere bekjendtgjøres. Øster og Vester Herreders Contoir i Varde den 8 August T. Qvistgaard. For at erholde Adkomster berigtigede paa Eiendomme af gl. Matr. Hrk. ialt 3 Tdr. 6 Skpr. 1 Fdkr. 2 enh. Alb., Malle, Horne Sogn, Øster Herred, som forhen have været eiede af Jens Hansen og Hans Jensen sammesteds, ere Boerne efter disse Mænd, hvoraf Førstnævnte er ved Døden afgaaet i Aaret 1799 og Sidstnævnte i 1813, tagne under Skiftebehandling ifølge Reqvisition.
Ribe Stifts Adresseaviser, 1846-08-14
Da Jens Hansens og Hans Jensens Arvinger ere ubekjendte, blive disse herved indkaldte med anordnet Aar og Dags Varsel til Møde for undertegnede Skifteforvalter, for at bevise deres Arveret. Dette Proklama, som er udstædt conform med Pl. 2. Junii 1819, vil snarest mueligt blive læst for vedkommende Under og Overret. Øster og Vester Herreders Skifteret i Varde d. 8 August T. Qvistgaard.
Ribe Stifts Adresseaviser, 1846-08-14
Efter Amtets Bestemmelse bliver 10 paa List Forstrand opdrevne Baller Bomuld bortsolgte ved offentlig Auction Mandagen den 17. dennes Formiddag Kl. 7. Auctionen afholdes paa List hvor Lysthavende vilde møde bemeldte Dag og Tid. Møgeltønder Ballum Birkers Contoir i Harris den 3. Brasen. August 1846.
Ribe Stifts Adresseaviser, 1846-08-14
Hos Undertegnede staaer optagen en lille sort Qvie, som Eieren kan afhente mod at betale Omkostningerne. Seistrup pr. Gredstedbro den 10. August 1846. Mathias Lausen. 7 Dagslet geest Eng til Høeslet, Eftergræsning til 2 Køer paa store Koebro og Grise, 6 Uger gamle, kan faaes billig hos Nicolay Hansen. i Ribe.
Ribe Stifts Adresseaviser, 1846-08-17
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 96. Mandagen den 17. August.
Ribe Stifts Adresseaviser, 1846-08-17
Udenlandske Efterretninger. England. J Underhusets Møde den 7. August meddeelte Lord J. Russel de Modisikationer, der skulle indføres i Hæren med Hensyn til forporlige Straffe, og som i det væsentlige gaae ud paa, at Krigsret terne istedetfor 200 Pidskeslag kun maa idømme 50 Slag. Den af Dr. Bowring forlangte aldeles Afskaffelse af Pryglestraffen, mente han vilde give Landet til Priis for den Fare, der er at befrygte af en udisciplineret Hær, da de Anstalter endnu ikke vare for Haanden, som kunde erstatte Pryglestraffenehan opfordrede derfor Dr. Bowring til at tage sit Andragende tilbage, hvorpaa denne dog ikke vilde indlade sig. Sir Charles Napier yttrede, at skulde disse Straffe afskaffes i Hæren maatte de ogsaa afskaffes i Marinen, hvortil han under ingen Omstændigheder kunde give sit Samtykke. Ved Afstemningen blev Andragendet forkastet.
Ribe Stifts Adresseaviser, 1846-08-17
Frankrig. Paa Nord-Jernbanen paa Stationen tra Seclein og Carvin har den 2 August fundet et forbryderisk Forsøg Sted, idet Træstumper, Brætter, og Steen vare lagte paa Banen paa en saadan Maade, at Passagen aldeles blev spærret og vilde have havt Maskinens Afspringning af Skinnerne til Følge, dersom det skjændige Forsøg ikke itide var bleven opdaget. – Fra Algier hedder det, at Abdel Kader opholder sig ved sin Deira i GaretSletten. Den 15. Juli skal Gensd'armeriet fra Tlemcen have fængslet en Preusser, Grev Heinrich v. Reichenbach, der beskyldes for at have forresponderet med Abdel Kader og for at have hværvet Tropper til ham.
Ribe Stifts Adresseaviser, 1846-08-17
Jtalien. J et Privatbrev fra Rom hedder det, at Valget af den nærværende Pave og AmnestiensUdstedelse har reddet den romerske Stat for et nytRevolutionsforsøg, der synes at have været af langt større Betydning og Omfang end noget af de foregaaende. Ved den gamle Paves Død besluttede de Sammensvornes Hovedmænd at afvente den nye Paves Forholdsregler, Saa snart de maatte erkjende hans gode Hensigter afstode de fra deres Forsæt, efter Amnestien blev hele den farlige Sammensværgelse hævet og Paven har ingen mere enthusiastiske Undersaatter end Deeltagerne i samme. – Uagtet Paven ved enhver Leilighed hvor han viser sig offentlig modtager de utvetydigste Beviser paa sit Folks Kjærlighed, synes dog en Opposition mere og meere tydeligt at træde frem hos høiere Embedsmænd. Cardinal Vannicelli i Bologna føiede saaledes til Amnestien en Bekjendtgjørelse, der var aldeles imod den forsonlig Aand i denne Naadesakt. Cardinalen skal have faae Ordre til at tage sin Bekjendtgjørelse tilbage hvi han ikke vil have sin Afskeed. Ogsaa Legaten af Urbino, Cardinal Della Genza har sat sig i Opposition idet han slet ikke vilde bekjendtgjøre Amnestien. De legaten af Ancona skal have faaet en Jrettesættelse fordi han havde villet undertrykke Folkets Glædesudbrud. Betragter man den Masse af Misbrug og Mangler, som fandtes ved den romerske Statstyrelse, maa man tilstaae, at den Omvæltning, som Pius. foretager, er et herkulisk Arbeide, der kun kunde udføres af en Mand, der som han forener Viisdom og Mildhed med en urokkelig villiefasthed. En Mængde vigtige Statsembeder, der hidtil kun vare besatte med Geistlige, skulle nu overgives til Civile, og der bliver sørget for, at Geistligheden kun virker med Jver for deres geistlige Kald. Hvad der især skaffer Paven sit Folks Kjærlighed er den strænge Retfærdighed hvormed han forfølger og udrydder alle raa Udvexter af det tidligere System, der skjuler sig under en Art Politi=Maske. Saaledes er en Oberstlieutenant Nar don paa Pavens befaling nyligen bleven fængslet, fordi han benyttede et ham af den forrige Regering overladt Carte blanche til at arrestere Enhver, som han ansaae for politisk mistænkelig.
Ribe Stifts Adresseaviser, 1846-08-17
Blandinger. Det engelske Blad "Sun beretter, at Prinds Louis Napoleon er truffen saameget haardere af Efterretningen om sin Faders Død i Livorno, da han ikke har kunne erholde Tilladelse til at see ham for han døde. Som bekjendt havde den franske Regering ikke villet tillade ham fra Ham at besøge Faderen, uagtet han lovede at vende tilbage til sit Fængsel. Efter sin Flugt henvendte han sig til Fyrst Metternich om at han maatte komme til Florenz og gav sit Æresord paa, at han ikke vilde blande sig i Politik, men han fik intet Svar paa sit Andragendet Et lignende Andragende til Storhertugen af Toscana blev afslaaet, uagtet Prindsen kun bad om et Besøg hos sin Fader paa 24 Timer. – J sit Testamente ønsker Ludvig Bonaparte at maatte vorde bisat i Leu ved Paris hos sine tvende Sønner, og han har bestemt en Sum af 2400 Pd. St. til Oprettelse af et Monument. De Fattige have faaet betydelige Summer. Hans Grundeiendom i Amsterdam er overladt til Stadsautoriteterne, dog skulle Jndtægterne af samme anvendes til Understøttelse for dem, som maatte lide Skade ved Oversvømmelser. Storhertugen af Toscana erholder Canovas kolossale Buste af Keiser Napoleon. Hans øvrige Formue, hvoriblandt hans Palads i Florenz og hans store Landgods Civita-Nova a., arver hans eneste Søn Louis Napoleon.
Ribe Stifts Adresseaviser, 1846-08-17
J Spanien harman havt 34 Graders Varme i Skyggen, hvilket har havt til Følge, at der i Valencia fra 1 til 26. Juli ere blevne 17 Personer vanvittige.
Ribe Stifts Adresseaviser, 1846-08-17
J Rom er udkommen en satyrisk Karrikatur, der forestiller den afdøde Pave i Samtale med St. Petrus, der ikke vil indlade ham i Paradiset under Navn af Gregor den Store, men først vil kjendes ved ham, da han spørger den hellige Dørvogter, om han da maaskee er ham bedre bekjendt som Gregor berone." (Gregor skal nemlig have suppet temmelig stærkt. – Efter Pave Gregors Død er Kongen af Hannover, Ernst August, født den 5. Juni 1771, nu den ældste Soveræn i Europa. Med Hensyn til Alderen staaer Ludvig Philip, der er født den 5. Octbr. 1773, ham nærmest.
Ribe Stifts Adresseaviser, 1846-08-17
Den 3. August blev London og Omegn hjemsøgt af et rasende Uveir, som varede i flere Timer. De engelske Aviser fylder 5 til 6 af deres store Spalter med udførligere Beretninger og den Skade som Regnen og Hagel (af 2 til 3 Lods Vægt have foraarsaget. Paa Slottet Buckingham anslaaer man Værdien af de ituslagne Vinduer, især de saakaldte Sky Lights til ikke mindre end 1700 Pd. Sterl. (15,000 Rbd.). Ved disse ituslagne Lights strømmede Regn ned i mange Værelser og deriblandt ogsaa i Maleri galleriet og især paa Trappegangen, hvor disse Light, i Almindelighed ere anbragte. Vandet steg desuden i Themsen, og mange Kieldere bleve fyldte med Vand, der har ødelagt endeel Varelagere.
Ribe Stifts Adresseaviser, 1846-08-17
Indenlandske Efterretninger. Af "Schlesv. Holst. Anzeiger, for 10. d. M. seer man, at det Slesvig Holst Lauenb. Cancelli allerede under 18. f. M. har med Hensyn til det aabne Brev af 8. f. M. om Arvefølgen i Hertugdømmerne tilskrevet den Kongl. Slesv. Holst. Regjering paa Gottorp saaledes: "Det vil i Almindelighed kunne forudsættes, at Undersaatterne ville med den skyldige Ærbødighed modtage denne Kongelige Kundgjørelse, og indrette deres Opførsel derefter. Skulde alligevel utilladelige Demonstrationer blive foretagne i denne Anledning, saa bør samme modvirkes med det Alvor og Eftertryk, som Sagens høie Vigtighed kræver.
Ribe Stifts Adresseaviser, 1846-08-17
Hamb. Correspil. meddeler følgende Brev fra Berlin fra 7. Aug. Times, har - som bekjendt med overdreven Heftighed anklaget den preussiske og østerrigske Regjering for at begge understøtte Agitationen i Slesvig og Holsteen. Om Fyrst Metternich paastaae velunderrettede Personer, at Hs. Durchl. ikke alene misbilliger Demonstrationerne i Hertugdømmerne, men at han endog ligefrem forkaster den statsretlige Opfatning af Forholdene, der ligger til Grund for hine Demonstrationer. Og hvad den preussiske Regjering angaaer, saa tillade vi os at henlede Opmærksomheden paa en opsigtsvækkende Artikel i Nr. 191 af "Zeitung für Preussen, hvorom man siger, at den hidrører fra en competent Pen Vi ville lade det uafgjort, om denne Opfatning af Forholdene baader Tydsklands Jnteresser, og om den overhovedet er den rigtige, eller ikke; men vi formene, at det ikke er raadeligt at hengive sig til Jllusioner ligeoverfor meget positive Tilstande, hvilke desværre tildeels allerede ere komne til Afgjørelse. (B. T.)
Ribe Stifts Adresseaviser, 1846-08-17
Hs. Maj. Kongen modtog Hertugerne af Augustenborgs og Glücksborgs Protest mod Arveerklæringen i et Par af sine Omgivelsers Nærværelse, og skal, uden at indlade sig i nogensomhelst Discussion, have lagt Papiret – ad acta. Efter had der saaledes er passeret, ansee vi det for ligefrem, at Hertugen af Glücksborg og Prindsen af Augustenborg (Hertugen af Augustenborg er allerede for længere Tid siden udtraadt af Krigstjenesten) maae tage eller gives deres Afsked af dansk Tjeneste. Vi formaae ikke at indsee, hvorledes to Mænd, der nedlægge Protest mod en af den lovlige Statsmyndighed afgiven Erklæring om Statsarvefølgen og om Statens Udelelighed kunne forblive i denne Stats Tjeneste. Som redelige Mænd maae de erkjende, at dette Tjenesteforhold ikke lader sig forene med deres samvittighedsfulde Overbeviisning, og Staten tør ikke udsætte sig for, at der ved muligt indtrædende Tilfælde skulde opstaae en Kamp mellem deres Anskuelser og deres Tjenestepligt. (Loll. F. A.) Aalb. Avis vil vide, at Hertugerne af Augustenborgs og Glücksborgs Protester imod det kgl. aabne Brev ikke ere blevne modtagne af Regjeringen.
Ribe Stifts Adresseaviser, 1846-08-17
En russisk Escadre var i Onsdags Aftes Kl. 6 i Sigte i Dragø S. fra. Escadren bestaar af 8 til 9 temmelig store Skibe. - Paa Helsingørs Rhed ankrede i Onsdags et russisk nytbygget Linieskib kommende fra Archangel. (B. T.)
Ribe Stifts Adresseaviser, 1846-08-17
Flyveposten beretter, at Maleren Constantin Hansens Receptionsstykke, "Orphens ved Jndgangen til Orcus", er ved en i Fredags afholdt Votering af Kunstacademiets Professorer blevet forkastet med 10 Stemmer mod 5. Som bekjendt er Antagelsen af et Medlemsstykke betinget ved absolut Majoritet, altsaa ved 12 Stemmer, og Stykket kan altsaa ikke siges at have været nær ved at gaae igjennem. Det er idetmindste dog et glædeligt Tegn paa, at Administrationen ved Leilighed forstaaer at hævde sin Selvstændighed, og ikke lader sig blænde af tomme Declamationer og Forestillinger. Hr. C. Hansen skal selv have indseet sit Maleries store Mangler og neppe have ladet det underkaste Academiets Dom, dersom ikke Overtalelser og Jndvirkninger havde forledet ham dertil.
Ribe Stifts Adresseaviser, 1846-08-17
J forrige Løverdags Morges udkom paa Boghandler Eibes Forlag Gjengjældelsens Bog, indeholdende tidligere beslaglagte, men ikke actionerede Artikler af Fred. Barfod. Da Bogen er 12 Ark stor, behøver den, efter den nye Placat, ligesom andre trykte Sager, kun at tilsendes Politimesterens Medbjælp, hvis Gjennemsynsret ved nævnte Placat er hævet for Skrifter af denne Størrelse. Jkkedestomindre indfandt Politiet sig 1/2 Time derefter i Bogladerne og begyndte at confiskere de Exemplarer, de forefandt. Man er spændt paa, hvorledes Cancelliet, vil betragte denne Fremgangsmaade. Ogsaa fra Athenæum og Studenterforeningen er Bogen borttagen. (Aalb. Av.)
Ribe Stifts Adresseaviser, 1846-08-17
Juridisk Ugeskrift meddeler en Sag, der dreier sig om en overskaaren Lægte, vurderet til 12 s. Denne Lægtestump havde en Kone hjembragt fra Marken for at benytte den til Brændsel, i den Formening, at den tilhørte hendes Mand, der havde tilladt hende at hente den, saasom han havde brugt den ved Grøvtegravning. Men uheldigviis tilhørte den Postvæsenet og var en "Mærkepæl, dog ikke forsynet med noget Slags Mærke eller Tegn. Korsøer Kjøbstads Extraret idømte Konen 2 Gange 5 Dages Fængsel paa Vand og Brød. Overretten derimod, skjøndt den har fundet Sagens Behandling lovlig, frifandt hende aldeles, og paalagde det Offentlige Sagens Omkostninger, hvoriblandt Salairer til ikke færre end fire Procuratorer, der have været i Activitet for denne til 12 s. vurderede Lægtestumps Skyld.
Ribe Stifts Adresseaviser, 1846-08-17
En af vore største Detailhandlere, – hedder det under 11. de fra Kbhavn i Veile Av. - Hr. Silke og Klædehandler Hans Holm, paa Østergade, har igaar Morges erklæret sig fallit. Hans Banqverot skal beløbe sig til henved 300,000 Rbd. - Ligeledes er en anden Silke= og Klædehandler, Hr. A. V. Henningsen, gaaet fallit i disse Dage.
Ribe Stifts Adresseaviser, 1846-08-17
Slægtningerne af en i Wurtzburg ved Døden afgaaet dansk Uhrmagersvend, ved Navn Fred. Petersen, eller hvo, der kunde meddele Oplysning om dem, anmodes om at melde sig paa Kjøbenhavns Raadstues, 1ste Secretariat.
Ribe Stifts Adresseaviser, 1846-08-17
Atter i Fredags er det sørgelige Tilfælde indtruffen, at en Person er bleven overkjørt af den helsingørske Deligence. Da Postillonen kjørte bag efter en anden Vogn, og altsaa ei ved sin hurtige Kjørsel foraarsagede Ulykken, saa maa denne snarere tilregnes Vedkommendes mindre Forsigtighed. (B. T.)
Ribe Stifts Adresseaviser, 1846-08-17
Frederiksborg Avis, meddeler følgende: For nogle Dage siden savnede Bager Hansen paa Hirschholm 600 Rbd. som han havde lagt i sit Chatol. Mistanken paa Tyveriet faldt strax paa en Mand der paa Stedet, der daglig besøgte den Bestiaalnes Huus og nøie kjendte Localiteterne. Underrettet om disse Omstændigheder var det den nye Birkedommers, Hr. Mouriers første Tanke, at Tyven rimeligviis vilde benytte Helsingørs Nat-Diligence til at befordre sig med Pengene til Kjøbenhavn, og han gav derfor Ordre til, at man skulde melde ham, naar dette Tilfælde indtraf. Personen lod imidlertid til ikke at ville komme; først i det Øieblik, da Diligencen skulde kjøre, traadte han til og steeg ind. At standse ham var der nu ikke Tid til; men Birkedommeren, der havde forudseet hvad der skeete, havde en forspændt Vogn i Beredskab, og efterfulgte strax Diligencen. Ankommen til Kjøbenhavn blev derfor Personen meget ubehagelig overrasket ved, strax ved Afstigningen at blive anholdt af Birkedommeren, der bragte ham paa Kammeret." Her blev han øieblikkelig visiteret, man fandt de 600 Rbd. hos ham, og han tilstod strax. Tyven skal efter Sigende høre til den saakaldte "bedre Classe."
Ribe Stifts Adresseaviser, 1846-08-17
Fra Helsingør skrives under 12. Aug, i Hels. Av. Jgaar Eftermiddags fandt her et afskyeligt Dobbelt Mord Sted, idet en Vaabenmester ved det herværende 2det Jægercorps i Nærheden af Tracteurstedet Godthaab, skjød sin Kjæreste, en ung Tjenestepige, og sig selv. Misgierningen blev begaaet efter fælles Aftale, og blev begaaet med 2 Riffelbøsser, som han tidligere i den Hensigt havde ladet bringe derud, han havde befæstet begge Aftrykkerne til een Ladestok, siddende paa en Bænk, og holdende hver sin Bøssepibe vendt imod Hjertet, modtoge de begge de dræbende Skud paa engang, idet han med Foden traadte paa Ladestokken. Da Folk, hidkaldte ved Skuddene, komtil, fandtes begge svømmende i Blod, han aldeles død, men hun endnu levende og ynkeligen jamrende sig; efter nogle Minutters Forløb, døde ogsaa hun. Bevæggrunden til denne rædsomme Handling vides endnu ikke.
Ribe Stifts Adresseaviser, 1846-08-17
Sidste Søndag gaves i Kiel et Gilde for Stadens fra Jtzehoe tilbagevendte Deputerede. De Deeltagen des Antal var omtrent 180, hvoriblandt Nogle af de fremmede tydske Advocater, som have været forsamlede i Hamborg.